T̃arro'mar ahuat̃ allempo serrpare'tatane't̃ Jonás nínivo'marnesha' ñetñapa' allempocma cot̃ape'cherret ello e'ñe cohuen Yomporecop . T̃e'ña arr seshopa' allo'tsenen na ñeñt̃en ello metanene' ñeñt̃ atet̃ serrpare'tate't̃ Jonás . T̃arraña sañapa' amaña soct̃ape'chenoña ello cohuen Yomporecop . Ñeñt̃o'marña esempohuañen allempoch a'craret̃etuerra allohuen acheñenesha' , ñeñt̃ña nínivo'marnesha' ñeñt̃ e'ñe cohuen cot̃ape'cherrets Yomporecop ahuat̃ , ñetpa'c̈ho'ña orrterretcha' , ñeñt̃cha'ña señotaterre'ña sapa' ama't mamesha ama pocteyayeña ñeñt̃ atet̃ sep̃a'yese't̃ t̃arro'mar sapa' ama soct̃ape'cherro ello cohuen Yomporecop . Ñam̃a t̃e'pa' o'ch neyerpatasa ñeñt̃ atet̃ p̃a ahuat̃ puesheñarr coyanesha' ñeñt̃ am̃cha'taret̃tatse't̃ atarr b̃ac̈hayo allohuanen pats sa'ponet̃ . Ñeñt̃ña coyanesha'pa' allot̃eñ on o'ch e'm̃ñotenana' Salomón pueserrpareñ ñeñt̃ atet̃ atarr eñotañte't̃ . T̃e'ña arr e'ñe seshopa' allo'tsenen ñeñt̃en puesheñarrana ñeñt̃en atarr es neñoten nam̃a , ello nem̃taneñ att̃o eñotañte't̃ Salomón . T̃arraña sañapa' amaña es sotapoteno . Ñeñt̃o'marña esempohuañen allempoch a'craret̃etuerra allohuen acheñenesha' , ñeñt̃ña coyanesha' ñeñt̃ e'ñe cohuen e'm̃ñotatse't̃ ñapa'c̈ho'ña orrterrach , ñeñt̃cha'ña señotaterre' sapa' ama pocteyayeña ñeñt̃ atet̃ sep̃a'yese't̃ t̃arro'mar sapa' ama es sotapote't̃e ama't e'ñe mamesha .
